Αδελφοί Γιοσίντα

Οι Αδελφοί Γιοσίντα ( Yoshida Kyōdai, αγγλικά: Yoshida Brothers) είναι Γιαπωνέζοι μουσικοί γνωστοί για παραγωγή μουσικής η οποία συνδυάζει το παραδοσιακό είδος του Τσουγκάρου σαμισέν, μαζί με μουσική από άλλα μέρη του κόσμου, τις πλείστες φορές από την δύση.

 Βιογραφία 
Ο Ριοτσίρο Γιοσίντα (吉田良一郎 Yoshida Ryōichirō), γεννημένος στις 26 Ιουλίου 1977, και ο Κενίτσι Γιοσίντα (吉田健一 Yoshida Ken'ichi), γεννημένος στις 16 Δεκεμβρίου 1979, μεγάλωσαν στο Νομποριμπέτσου του Χοκκάιντο στην Ιαπωνία, ξεκινώντας να παίζουν σαμισέν από μικρή ηλικία. Από πέντε χρονών άρχισαν να μαθαίνουν να παίζουν Μινιό Σαμισέν, με δάσκαλο τον Κόκα Αντάτσι. Μετά, από το 1989, άρχισανν να μαθαίνουν Τσουγκάρου Σαμισέν, με δάσκαλο τον Τακάσι Σασάκι. Το Τσουγκάρου Σαμισέν είναι είδος μουσικής, όπως επίσης και μουσικό όργανο, το οποίο προέρχεται από το βόρειο Χονσού.

Στα τέλη της εφηβείας αποφάσισαν να ακολουθήσουν καριέρα στην μουσική σκηνή. Το όνομα "Αδελφοί Γιοσίντα" ήταν ήδη ξακουστό στο Χοκκάιντο όσο ήταν στο λύκειο, γι' αυτό πήγαν στο Τόκυο, να δοκιμάσουν την τύχη τους. Ήθελαν να δείξουν στους ανθρώπους που είχαν αρνητική άποψη για το σαμισέν, λόγω ότι το σαμισέν θεωρείται "παλιό" όργανο, το μεγαλείο του.

Το 1999 κυκλοφόρησαν το πρώτο τους δίσκο, Ibuki, ο οποίος πώλησε 100,000 αντίτυπα στην Ιαπωνία. Ένα γεγονός που ξάφνιασε και τους ίδιους τους αδελφούς. Το 2003 έκαναν το ντεμπούτο τους παγκόσμια, κυκλοφορώντας το δίσκο Yoshida Brothers. Από τότε, έχουν προσελκύσει θαυμαστές από όλα τα μέρη του κόσμου.

Οι διαφημίσεις για την κονσόλα βιντεοπαιχνιδιών Wii της Nintendo, οι οποίες προβαλλόταν στη Βόρεια Αμερική το Νοέμβριο του 2006 χρησιμοποιούσαν το τραγούδι των Αδελφών Γιοσίντα "Kodo (Inside the Sun Remix)". Επίσης, στο δίσκο Nightmare Revisited, ο οποίος περιέχει διασκευές τραγουδιών από το Χριστουγεννιάτικος Εφιάλτης (The Nightmare Before Christmas), έκαναν διασκευή του τραγουδιού Nabbed.

 Δισκογραφία 
 Ιαπωνία 
 Ibuki (1999)
 Move (2000)
 Soulful (2002)
 Frontier (2003)
 Renaissance (2004)

 Παγκόσμια 
 Yoshida Brothers (2003)
 Yoshida Brothers II (2004)
 Yoshida Brothers III (2006)
 Hishou (2007)
 Best Of Yoshida Brothers (2008)
 Prism (2009)
 Ibuki (2010)
 Move (2010)

 Παραπομπές 

Κατηγορία:Ιάπωνες μουσικοί
Γ